**Литерарни конкурс „Мој смешни свет“**

**Име и презиме учесника:** Станимир Томић

**Школа ученика:** ОШ,, Др Драган Херцог“, Београд

**Разред ученика:** 8. разред

**Име наставника:** Ивана Ковачевић

**Мејл наставника:** ivanakovacevic980@gmail.com,

**Број мобилног телефона:** 0642336522

**Три сасвим различите ведре кратке приче!**

1. **Прича: *О себи самом***

О себи бих могао заиста штошта да кажем, али то можда неће бити искрено и можда ће све што напишем звучати претерано.

Лепше би било да о мени пише неко други, али пробаћу да будем што објективнији. Себе видим као једног просечног ,,тинејџера“ средње висине, смеђе косе и браон очију. Добре сам нарави, али брзо планем, мада та моја љутња буде кратког даха. Други имају лепо мишљење о мени. Не волим да се хвалим, али лепа реч годи. Волим да се дружим са својим другарима и сваком да помогнем у границама могућег. Понекад сам задовољан самим собом, а понекад ми све смета. Поштујем своје родитеље, а свог старијег брата волим понекад да изнервирам. Признајем! Немам кућног љубимца, али волим мачке. Волим видео игрице као и већина мојих вршњака, али ми је школа много битнија јер бих волео да постанем неко.

То би било то што ћу рећи о себи у неким кратким цртама!

1. **Прича: *Празничне згоде***

Од свих празника које славимо моја породица и ја, мој најомиљенији празник је Васкрс. Тај празник обележава дан када је Исус Христ победио смрт.

Дан пре Васкрса је Велики петак. На тај дан сви устајемо рано, када тек излази Сунце и рађа се нови дан. Мој брат, тата и ја идемо да накупимо сувих гранчица за потпалу, док мама и бака спремају свежа јаја за фарбање. Када све припремимо, мама и бака нам оставе неколико јаја да их ми украсимо по жељи. Оне остатак јаја ставе у лонац са луковином. После неколико минута јаја у луковини добијају лепу тамноцрвену боју. Док су се јаја кувала, ми смо припремали корпицу од прућа у коју смо брат и ја ставили јаја која смо офарбали. Када је мама извадила јаја из луковине, почели смо да лепимо слиичице, и тако се завршио Велики петак.

Освануло је и то јутро. Скочио сам из кревета сав одушељен и радостан када сам чуо црквено звоно. Одрасли су већ били будни и спремали се да нас пробуде.Мама је ушла у собу и видела да сам будан и да сам пробудио брата. Отишли смо на доручак и једни друге поздрављали: ,,Христос васкресе", а они су одговарали: ,,Ваистину васкресе".Чукали смо се јајима, и увек је било неизвесно ко ће победити. Доручак је био обилан и укусан. У току дана нам долазе деца из комшилука да се такмичимо у куцању јајима. Сваке године победник је неко други и увек нам буде весело, интересантно и занимљиво. Много смеха...

У том такмичарском духу нам се завршио мој омиљени и највеселији празник. Једва чекам следећи Васкрс и надам се да ће он бити још узбудљивији од овог.😁

1. **Прича: *На све стране весело***

После дуге и хладне зиме дошло је најлепше доба године, весело пролеће. На небу, сада је само сунце, без иједног облачка. Његови топли зраци обасјавају природу која се весело буди из зимског сна.

Трава је озеленела, а цветићи су весело раширили своје латице радујући се пролећу. Дрвеће је олистало и процветало. Све као да се поново рађа после дуге зиме. Ливаде су препуне жутих маслачака. Вредне пчелице лете од цвета до цвета скупљајући полен. Весници пролећа су свуда. Шарени лептирићи лете још више улепшавајући пејзаж. Нема више зимске тишине. Сада се чује весели цвркут птица, свирка зрикаваца и зујање пчела. Свуда је радост. Ласте су се вратиле са југа и испод стреха праве своја гнезда. Вредни мрави иду у колони носећи храну. Пролеће је најлепше годишње доба. У пролеће се не буди само природа, него и љубав и другарство. Љубав је нешто што свако од нас осећа, само што неки то више, а неки мање исказују. Љубав није само према особи супротног пола, него и према пријатељима и родбини. Зато треба свакоме пружити љубави уколико он то жели.

Љубав и пријатељство побеђују све, а пролеће је ту да све то улепша својим веселим и радосним нотама...